SL Uradni list Evropske unije C 194/9

Predlog za sprejetje predhodne odločbe, ki ga je vložilo Employment Tribunal Newcastle upon Tyne (Združeno kraljestvo) 3. aprila 2012 – C.D. proti S.T.

(Zadeva C-167/12)

2012/C 194/15

Jezik postopka: angleščina

Predložitveno sodišče

Employment Tribunal Newcastle upon Tyne

Stranki v postopku v glavni stvari

Tožeča stranka: C.D.

Tožena stranka: S.T.

Vprašanja za predhodno odločanje

V vsakem od naslednjih vprašanj:

(a) se izraz „ciljna mati, ki ima otroka na podlagi dogovora o nadomestnem materinstvu“ nanaša na okoliščine, v katerih je zadevna ciljna mati delavka in ni sama nikoli bila noseča ali rodila zadevnega otroka;

(b) se izraz „nadomestna mati“ nanaša na okoliščine, v katerih je ženska bila noseča in je rodila otroka za ciljno mater. 1. Ali člen 1(1) in/ali člen 2(c) in/ali člen 8(1) in/ali člen 11(2)(b) Direktive 92/85/EGS o nosečih delavkah (1) ciljni materi, ki ima otroka na podlagi dogovora o nadomestnem materinstvu, zagotavljajo pravico do porodniškega dopusta? 2. Ali Direktiva 92/85/EGS o nosečih delavkah ciljni materi, ki ima otroka na podlagi dogovora o nadomestnem materinstvu, zagotavlja pravico do porodniškega dopusta v okoliščinah, v katerih ciljna mati: (a) lahko doji otroka po rojstvu in/ali (b) doji otroka po rojstvu? 3. Ali delodajalec, ki zavrne zagotovitev porodniškega dopusta ciljni materi, ki ima otroka na podlagi dogovora o nadomestnem materinstvu, krši člen 14 v povezavi s členom 2(1)(a) in/ali (b) in/ali členom 2(2)(c) prenovljene Direktive 2006/54/ES o enakem obravnavanju (2)? 4. Ali lahko zaradi povezave zaposlene z nadomestno materjo otroka zavrnitev zagotovitve porodniškega dopusta ciljni materi, ki ima otroka na podlagi dogovora o nadomestnem materinstvu, pomeni kršitev člena 14 v povezavi s členom 2(1)(a) in/ali (b) in/ali členom 2(2)(c) prenovljene Direktive 2006/54/ES o enakem obravnavanju? 5. Ali lahko zaradi povezave ciljne matere z nadomestno materjo otroka manj ugodna obravnava ciljne matere, ki ima otroka na podlagi dogovora o nadomestnem materinstvu, pomeni kršitev člena 14 v povezavi s členom 2(1)(a) in/ali (b) in/ali členom 2(2)(c) prenovljene Direktive 2006/54/ES o enakem obravnavanju? 6. Če je odgovor na četrto vprašanje pritrdilen, ali status ciljne matere kot take zadostuje, da je upravičena do porodniškega dopusta na podlagi povezave z nadomestno materjo otroka? 7. Če je odgovor na prvo, drugo, tretje ali četrto vprašanje pritrdilen: 7.1 ali ima Direktiva 92/85/EGS o nosečih delavkah v upoštevnih vidikih neposredni učinek in 7.2 ali ima prenovljena Direktiva 2006/54/ES o enakem obravnavanju v upoštevnih vidikih neposredni učinek?

(1) Direktiva Sveta 92/85/EGS z dne 19. oktobra 1992 o uvedbi ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo (deseta posebna direktiva v smislu člena 16(1) Direktive 89/391/EGS)

UL, posebna izdaja v slovenščini, poglavje 5, zvezek 2, str. 110.

(2) Direktiva 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu (preoblikovano)

UL L 204, str. 23.